**«Бизнестің жол картасы 2020» Бағдарламасы аясында Қаржы лизингі шарттары бойынша Субсидиялау шартының үлгі нысаны**

**№ \_\_\_Субсидиялау шарты**

|  |  |
| --- | --- |
|  \_\_\_\_\_ қ.  |  20\_\_\_ ж. «\_\_\_» \_\_\_\_\_\_\_\_\_\_  |
|  |  |

Бұдан әрі «**Қаржы агенті**» деп аталатын, «Даму» кәсіпкерлікті дамыту қоры» акционерлік қоғамы атынан \_\_\_\_\_\_\_\_\_\_\_\_\_ негізінде іс-әрекет ететін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бір тараптан және бұдан әрі **«Лизингтік компания/Банк/ Даму Банкі»** деп аталатын, «Лизингтік компания/Банк/ Даму Банкі» акционерлік қоғамы атынан \_\_\_\_\_\_\_\_\_\_\_\_\_ негізінде іс-әрекет ететін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ екінші тараптан, бұдан әрі «**Кәсіпкер**» деп аталатын, бірлесіп Тараптар, ал жеке-жеке Тарап деп немесе жоғарыда көрсетілгендей аталатын, \_\_\_\_\_\_\_\_\_\_\_\_\_\_атынан \_\_\_\_\_\_\_\_\_\_\_\_\_ негізінде іс-әрекет ететін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, төмендегілер туралы осы Субсидиялау шартын (бұдан әрі - Шарт) жасады:

**1. Жалпы ереже**

Осы Шартты жасауға:

1) «Бизнестің жол картасы 2020» **бағдарламасының** «Жаңа бизнес-бастамаларды қолдау» атты бірінші бағыты аясында Жеке кәсіпкерлік субъектілеріне қаржылық лизинг шарттары бойынша сыйақы ставкаларын субсидиялау **қағидалары** және «Бизнестің жол картасы 2020» бағдарламасының «Кәсіпкерлердің валюталық тәуекелділіктерін төмендету» атты үшінші бағыты аясында Жеке кәсіпкерлік субъектілеріне Қаржылық лизинг шарттары бойынша субсидиялау **қағидалары**;

2) «Бизнестің жол картасы 2020» бағдарламасының бірінші және үшінші бағыттарын іске асыру аясында жеке кәсіпкерлік субъектілеріне Қаржылық лизинг шарты бойынша сыйақыларын субсидиялау жөнінде \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_арасында жасалған Ынтымақтастық туралы \_\_\_\_\_\_\_\_ ж. № \_\_\_ келісім;

3) \_\_\_\_\_\_\_\_\_\_\_\_\_\_\_\_ бойынша Аймақтық үйлестіру кеңесі отырысының 20\_\_\_ \_\_\_\_\_\_\_\_\_\_\_ № \_\_\_\_ хаттамасы негіз болып табылады.

**2. Терминдер мен анықтамалар**

|  |  |
| --- | --- |
| Лизингтік мәмілелер (бұдан әрі- Лизинг) | лизингке қатысушылардың азаматтық құқықтар мен міндеттерді белгілеуге, өзгертуге және тоқтатуға бағытталған келісіп жасалған іс-әрекеттерінің жиынтығы; |
| Бағдарламаның үйлестірушісі | Бағдарламаның жергілікті жерде «бір терезе» қағидаты бойынша іске асырылуына жауапты облыстардың, Астана және Алматы қаласы әкімдерінің шешімдерімен айқындалған жергілікті атқарушы органнаың құрылымдық бөлімшесі;  |
| Бағдарлама | Қазақстан Республикасы Үкіметінің 2010 жылғы 13 сәуірдегі № 301 қаулысымен бекітілген «Бизнестің жол картасы 2020» **бағдарламасы**; |
| Жоба | Кәсіпкердің табыс алуға бағытталған Қазақстан Республикасының заңнамаларына қайшы келмейтін бастамашылық қызмет түрінде жүзеге асыратын әртүрлі бағыттағы іс-әрекеттері мен іс-шараларының жиынтығы; |
| Аймақтық үйлестіру кеңесі (бұдан әрі- АҮК) | Жергілікті атқарушы органдар, Лизингтік компания/Банк /Даму Банкі, бизнес – қауымдастық және тәуелсіз сарапшылар өкілдерінің қатысуымен облыстардың, Алматы және Астана қалаларының әкімдері басқаратын консультативтік- кеңесші орган |
| Субсидиялау | Кәсіпкерді келешекте Кәсіпкердің операциялық қызметіне жататын белгілі бір талаптарды орындаумен ауыстыратын Кәсіпкердің Лизинг бойынша сыйақы ретінде Лизингтік компанияға/Банкке/Даму Банкіне төлейтін шығыстарының орнын ішінара өтеу үшін қолданылатын мемлекеттік қаржылай қолдау нысаны; |
| Субсидия | Қаржы агентінің Субсидиялау шарты негізінде Субсидиялау аясында Лизингтік компанияға/Банкке/Даму Банкіне тегін және қайтарусыз негізде төлейтін кезеңдік төлемдері; |

**3. Шарттың мәні**

1. Осы Шарттың талаптары бойынша Қаржы агенті Кәсіпкердің «\_\_\_\_\_\_\_\_\_\_\_\_\_\_\_\_\_» (Лизингтік компанияның/Банктің/Даму Банкінің атауы) Лизинг бойынша алған кредитінің пайыздық мөлшерлемесінің бір бөлігін келесі шарттарда Субсидиялауды жүзеге асырады:

|  |  |
| --- | --- |
| Қаржы лизингі шарты | 20 ж.\_\_\_\_\_\_\_\_\_\_\_\_\_\_\_\_\_\_\_\_ № \_\_\_\_\_  |
| Осы Шарт жасалатын күнгі Лизинг сомасы |   |
| Сыйақы ставкасы |   |
| Лизинг мерзімі |   |

2.Субсидиялау Қағидаларға сәйкес мемлекеттік бюджет қаражаты есебінен жүргізіледі.

3. Осы Шартты жасасқаннан кейін Лизингтік компания/Банк/Даму Банкі Кәсіпкердің Лизинг бойынша сыйақы мөлшерлемесін осы Шарттың барлық әрекет ету мерзімінде ұлғайтпауға міндеттенеді.

4.Лизингтік компания/Банк/Даму Банкі Банк осы Шартты жасағаннан кейін Қаржы агентіне мынадай құжаттарды ұсынады:

1) өтеу кестесін қоса бере отырып, Кәсіпкермен жасасылынған Қаржы лизингі шартын (лауазымды тұлғаның қолымен және Лизингтік компания/Банк/Даму Банкі мөрімен расталған көшірмесі);

2) Лизингтік компанияның/Банктің/Даму Банкінің жаңа Кредит бергені туралы анықтама немесе Кәсіпкердің жаңа Лизинг алу фактісін растайтын құжат.

**4. Субсидия беру шарты**

1. Сыйақының Лизинг бойынша \_\_\_\_\_ мөлшердегі бөлігі субсидиялауға

жатады, бұл ретте \_\_\_\_\_\_\_\_\_мөлшеріндегі сыйақы мөлшерлемесінің бір бөлігін осы Шарттың №1 Қосымшасына сәйкес Кәсіпкер төлейді, ал сыйақы мөлшерлемесінің \_\_\_\_\_\_\_\_\_көлеміндегі қалған бөлігін Қаржы агенті төлейді.

1. Лизингтік компания/Банк/Даму Банкі есептеген және мерзімі өткен несиелік берешек бойынша Кәсіпкер төлемеген сыйақы субсидиялануға жатпайды.

  3. Субсидиялау мерзімін есептеу \_\_\_\_ жылдан басталады.

 4. Барлық операциялар ұлттық валютада – теңгеде жүргізіледі.

 5. Лизингтік компания/Банк/Даму Банкі алдындағы кредитті уақытылы және толық қайтару және сыйақы мөлшерлемесінің субсидия берілмейтін бөлігін өтеу жөніндегі міндеттемелердің тиісті түрде орындалмағаны үшін барлық жауапкершілік Қазақстан Республикасының қолданыстағы заңнамасына және Қаржы лизингі шартына сәйкес Кәсіпкерге жүктеледі. Бұл ретте мұндай жауапкершілікті, қандай жағдайда болмасын Қаржы агентіне жүктеуге болмайды.

**5. Шарт бойынша субсидиялау тәртібі**

1. Қаржы агенті Субсидиялау үшін көзделген қаражатты аударуды осы Шарттың төлем кестесін ескере отырып, Төлем агентінің Банктегі/Даму Банкіндегі ағымдағы шотына ай сайын аванстық төлемдермен жүзеге асырады. Бұл ретте Қаржы агенті қаражат аударылғаннан кейін тиісті хабарламаны Лизингтік компанияға/Банкке/Даму банкіне бір уақытта хабарлайды.

2. Субсидиялаумерзімінің басталуы \_\_\_\_\_\_\_\_\_\_\_\_ж. Субсидиялаумерзімі Қаржы агенті осы шартқа қол қойған күнге дейін 30 күнтізбелік күн бұрын белгіленеді**.** Сыйақы ставкасының субсидияланатын бөлігін төлеу күнін Кәсіпкер, Лизингтік компания /Банк /Даму Банкі өздері белгілейді. Егер Лизинг бойынша сыйақы есептеу Кәсіпкер, Лизингтік компания/Банк/Даму Банкі Субсидиялау шартына қол қойған күннен кейінгі күннен басталатын болса, Кәсіпкердің/ Лизингтік компанияның/Банктің/Даму Банкінің Субсидиялау шартына қол қойған күн субсидиялау кезеңіне қосылмайды.

3. Егер Қаржы лизингі шартының және/немесе Субсидиялау шартының талаптары АҮК шешіміне және/немесе Бағдарлама шартына сай келмеген жағдайда, Қаржы агенті Субсидиялау шартына қол қоймайды, Қаржы агенті ол туралы Бағдарламаның Үйлестірушісін, Банкті/Даму Банкі мен Кәсіпкерді хабардар етеді.

4. Қаржы агенті осы Шартқа қол қойылғаннан кейін субсидия төлейді. Субсидия Бағдарламаның жергілікті деңгейдегі тиісті Үйлестірушісінен қаражат болған жағдайда төленеді.

5. Кәсіпкер Лизингтік компанияға/Банкке/Даму Банкіне сыйақының субсидияланбайтын ставкасының бөлігінде сыйақы төлеуді Қаржы лизингі шартына сәйкес жүргізеді.

6. Кәсіпкердің Сыйақы мөлшерлемесінің субсидияланбайтын бөлігін толық төлеу фактісі бойынша Лизингтік компания/Банк/Даму Банкі Қаржы агентінің ағымдағы шотынан ақшаны Кәсіпкердің Лизинг бойынша Сыйақы мөлшерлемесінің субсидияланатын бөлігін өтеу есебіне есептен шығаруды жүзеге асырады.

7. Кәсіпкер Лизинг бойынша төлемді, оның ішінде сыйақы мөлшерлемесінің субсидия берілмейтін бөлігін уақтылы өтемеген немесе Кәсіпкер лизингтік төлемдерді енгізу бойынша міндеттемелерін Лизингтік компания/Банк/Даму Банкі алдында 2 (екі) немесе одан да көп рет орындамағанжағдайда, Лизингтік компания/Банк/Даму Банкі Кәсіпкер берешегін өтегенге дейін сыйақы мөлшерлемесінің субсидияланатын бөлігін өтеу үшін Қаржы агентінің ағымдағы шотынан қаражатты есептен шығармайды және бұл туралы Қаржы агентін 2 (екі) жұмыс күні ішінде (Қаржы агенті Субсидиялауды тоқтату туралы шешім қабылдамаған жағдайда) хабардар етеді.

8. Кәсіпкер субсидия сомасын өзі төлеген жағдайда, кейіннен, Қаржы агенті қаражаттың орнын толтыратын болса, Лизингтік компания/Банк/Даму Банкі субсидияның тиісті сомасын Қаржы агентінің хабарламасы негізінде есептен шығаруді жүзеге асырады.

9. Тараптар, егер төлем жасалынатын күн демалыс немесе мереке күніне келетін болса, онда төлем сол күннен кейінгі жұмыс күні төленетініне осы Шарт шеңберінде келісті.

**6. Субсидиялауды тоқтата тұру,**

**тоқтату және қайта бастау негіздемесі**

1. Субсидиялауды тоқтату және қайта бастау туралы шешімді Қаржы агентінің өтініші (хабарламасы) негізінде АҮК қабылдайды.

2. Мынадай фактілер анықталған жағдайда, Қаржы агенті Кәсіпкерді Субсидиялауды тоқтата тұруға, ал АҮК тоқтатуға құқығы бар:

1) Кәсіпкердің Субсидиялау жүзеге асырылатын Қаржы лизингінің шарты бойынша лизинг затын алмауы;

2) жоба және/немесе Кәсіпкер Бағдарлама шарттарына және/немес АҮК шешіміне сәйкес келмеген жағдайда;

3) кәсіпкер шоттарына тыйым салынған және/немесе сот тәртібімен қарастырылу ісі жүргізіліп жатқан жағдайда;

4) Қазақстан Республикасының заңнамасындан қарастырылған жағдайда Кәсіпкерден лизинг заты талап етілген кезде;

5) Кәсіпкер Қаржы лизингі шартының кестесіне сәйкес Лизинг компаниясы/Банк алдындағы лизингтік төлем жасау жөніндегі міндеттемелерін қатарынан 2 (екі) рет және одан да көп рет орындамаған болса.

3. Субсидия төлеу тоқтатыла тұрған кезде, Қаржы агенті осындай шешім қабылданған кезден бастап, Лизинг компаниясын/Банкті/ Даму Банкін, Кәсіпкерді, Бағдарламаның жергілікті деңгейдегі үйлестірушісін, Субсидиялауды тоқтату себебін көрсете отырып, 5 (бес) жұмыс күні ішінде хатпен хабардар етеді.

4. АҮК отырысының қорытындысы бойынша Қаржы агенті мынадай жағдайда:

1) Кәсіпкерді субсидиялауды қайтадан бастау туралы шешімге келісім берген жағдайда:

Субсидия төлеуді қайтадан бастау туралы Лизингтік компанияны/Банкті/ Даму Банкін және Кәсіпкерді хабардар етеді;

тоқтатыла тұрған кезең үшін төленбеген Субсидияны төлеуді жүзеге асырады;

2) Кәсіпкерді субсидиялауды тоқтату туралы шешімді келіскен жағдайда, осы Шартты бір жақты бұзу туралы хабарламаны Шарттың бұзылған күні мен бұзу себебін көрсете отырып, Кәсіпкерге, Лизингтік компанияға/Банкке/ Даму Банкіне жолдайды.

5. Субсидия төлеу тоқтатылады, ал осы Шарт мынадай жағдайларда:

- Кәсіпкер Лизингтік компания/Банк/ Даму Банкі алдындағы міндеттемелерін Қаржы лизингі шарты бойынша Лизингті толығымен өтеген болса. Лизингтік компанияның/Банктің/ Даму Банкінің Лизингін толығымен өтеген күн Субсидиялау тоқтатылған күн болып есептелінеді;

- субсидиялауды тоқтату туралы шешім қабылдаған болса,

- егер Кәсіпкер осы Шартты өз бастамашылығымен бұзатын болса, Шарт бұзылған болып есептелінеді.

6. Субсидиялау тоқтатылған жағдайда, Лизингтік компания/Банк/Даму Банкі қолданыстағы Лизинг бойынша Кәсіпкерге жаңа Шарт жасасқанға дейін бұрын қолданыста болған қаржыландыру шарттарын (оның ішінде сыйақы ставкасын, комиссия, алым және/немесе өзге төлемдер мен тағы басқа шарттарды) белгілеуге құқылы.

7. Кәсіпкер Лизинг бойынша негізгі борышты мерзімінен бұрын ішінара/толық өтеген жағдайда, Лизингтік компания/Банк/Даму Банкі Лизинг бойынша негізгі борыштың мерзімінен бұрын ішінара/ толық өтелу фактісі туралы Қаржы агентіне хабар береді.

Сонымен бір уақытта, Кәсіпкер Лизинг бойынша негізгі борышты мерзімінен бұрын ішінара өтеген жағдайда, Лизингтік компания/Банк/Даму Банкі Қаржы лизингі шартына Қосымша келісім жасалынған кезде, төлемдердің жаңа өтеу кестесін бірге қоса отырып, Қаржы лизингі шартына Қосымша келісімнің көшірмесін Қаржы агентіне жолдайды.

**7. Мониторинг**

1. Қаржы агенті осы Шарттың қолданылу мерзімі ішінде мынадай функцияларды жүзеге асыруға құқылы:

1) Жобаның іске асырылу мониторингін (Қаржы лизингі шарты бойынша лизинг затының пайдаланылуын):

2) Лизингтік компания/Банк/Даму Банкі ұсынатын деректер негізінде Кәсіпкердің субсидияланатын лизингтің төлем тәртібі мониторингін;

3) Жобаның және/немесе Кәсіпкердің Ереже талаптарына сәйкестігі мониторингін.

**8. Тараптардың құқықтары мен міндеттері**

1. Қаржы агенті:

1) уәкілетті органға есеп беру мақсатында Бағдарламаның Лизинг бойынша сыйақы мөлшерлемесін субсидиялау бөлігінің іске асырылуына мониторингті жүзеге асыруға құқылы. Осыған байланысты осы Шарттың әрекет ету мерзімі аралығында Бағдарламаның іске асырылуы аясында Кәсіпкерден оның қаржы-шаруашылық қызметінің нәтижелері туралы қажетті мәліметтерді қосымша сұратуға;

2) Тараптар үшін қарастырылған міндеттемелердің осы Шартпен белгіленген орындалу мерзімінің сақталуына бақылауды жүзеге асыруға және олардың уақытылы орындалуын талап етуге;

3) Қаржы лизингі және/немесе осы Шарттың талаптары АҮК шешімдеріне және/немесе Бағдарламаның талаптарына сәйкес келмеген жағдайда, осы Шартқа қол қоймауға;

4) осы Шарттың іске асырылуына, оның ішінде Лизингтік компанияның/Банктің/Даму Банкінің міндеттемелерді орындауы бөлігінде мониторингті жүзеге асыруға;

5) Лизингтік компанияның/Банктің/Даму Банкінің жедел қызметіне араласпастан, олардың орналасқан жерде осы Шарттың іске асырылуын тексеруді жүзеге асыруға;

6) Бағдарламаның іске асырылуы туралы ақпаратты өзінің ресми веб-сайтына орналастыруға;

7) Лизингтік компаниядан/Банктен/Даму Банкінен Кәсіпкердің төлем кестесіне сәйкес төлем жасауы үшін Қаржы лизингі шарты бойынша Лизингтік компания/Банк/Даму Банкі алдындағы міндеттемелерін орындау барысы туралы құжаттар мен ақпаратты сұратуға;

8) осы Шартта және Қағидаларда қарастырылған жағдайларда Субсидия төлеуді тоқтатуға;

9) республикалық бюджеттен қаражат алмаған жағдайда субсидияны аудармауға;

10) осы Шартты біржақты тәртіпте мерзімінен бұрын бұзуға құқылы.

2. Қаржы агенті:

1) Субсидия сомасын Банкте – Төлем агентінде/Банкте/Даму Банкінде ашылған ағымдағы шотқа аударуға міндеттенеді.

3. Лизингтік компания/Банк/Даму Банкі:

1) Қаржы агентінен осы Шарт аясында қарастырылған субсидияның дер кезінде аударылуын талап етуге;

2) ағымдағы тоқсанда Кәсіпкерлерді субсидиялау үшін қаражаттың жетіспеушілігі жайлы Қаржы агентін хабардар етуге құқылы.

4. Лизингтік компания/Банк/Даму Банкі:

1) осы Шарт Қағидаларда қарастырылған мерзімде дер кезінде жасалынбаған болса, кешіктіру себебін түсіндіре отырып, Қаржы агентін ресми хатпен хабардар етуге;

2) Кәсіпкердің жобасы бойынша субсидия сомасын, Қаржы агентінің тиісті хабарламасы негізінде, Қаржы агентінің ағымдағы шотынан есептен шығаруды жүзеге асыруға, бұл ретте Лизингтік компания/Банк/Даму Банкі шоттағы жалпы ағымдағы қаражат қалдығын есептен шығаруға құқықтары жоқ;

3) Кәсіпкердің кредиті бойынша сыйақы мөлшерлемесін субсидиялау, Кәсіпкердің Лизинг бойынша негізгі борышты мерзімінен бұрын ішінара/толық өтеуі тоқтатылған жағдайда, өзара есеп айырысулардың салыстырып тексеру актілерін 7 (жеті) жұмыс күні ішінде Қаржы агентіне тапсыруға құқылы. Бұл ретте Лизингтік компания/Банк/Даму Банкі салыстырып тексеру актісінде субсидия сомасын және оның нақты есептен шығарылғанын, ал Қаржы агенті субсидия сомасын және аударылған күнін көрсетуге;

4) мониторингтік есептерді осы Шартта қарастырылған мерзімде және нысанда ұсынуға;

5) Кәсіпкер Қаржы лизингі шартының төлемдерді өтеу кестесіне сәйкес Лизингтік компания/Банк/Даму Банкі алдындағы Лизингтік төлемдерін енгізу бойынша міндеттемелерін 2 (екі) және одан да көп рет орындамаған жағдайда, Қаржы агентін бұл туралы 5 (бес) жұмыс күні ішінде хабардар етуге құқылы. Мұндай жағдайда көрсетілген жағдайлардың туындағаны туралы Қаржы агентіне белгілі болған кезден бастап, Субсидиялау тоқтатылады.

 6) Қаржы агентін осы Шарттың талаптарын орындауға әсер ете алатын барлық міндеттемелер туралы дер кезінде хабардар етуге;

7) Кәсіпкер Лизинг бойынша негізгі борышты мерзімінен бұрын ішінара/толық өтеген жағдайда Лизингтік компания/Банк/Даму Банкі Қаржы агентін Лизинг бойынша негізгі борыштың мерзімінен бұрын ішінара/толық өтелу фактісі жайлы хабардар етеді;

8) Лизинг сомасын және/немесе Лизинг бойынша номиналды сыйақы ставкасын осы Шарттың қолданылу мерзімі ішінде өзгертпеуге міндеттенеді.

5. Кәсіпкер:

1) Қаржы лизингі шарты бойынша өз міндеттемесін уақытында және толық көлемде орындауға;

2) Қаржы агентінің сұрауы бойынша Бағдарламаның, Қаржы лизингі шарты мен осы Шарт талаптарының орындалуына байланысты құжаттар мен ақпаратты ұсынуға;

3) осы Шарттың талаптары мен іске асырылуы туралы ақпаратты Тараптардың жазбаша келісімінсіз табыстамауға және ашпауға міндетті.

6. Кәсіпкер:

1) Қаржы агентінен Сыйақының субсидияланатын бөлігінде Лизингтік компанияға/Банкке Субсидия төлеуді талап етуге құқылы.

**9. Шарттың қолданылу мерзімі**

 1. Осы Шарт Тараптар оған қол қойған күннен бастап күшіне енеді және 20\_\_\_ ж. « \_\_» \_\_\_\_\_\_\_\_\_\_\_\_\_\_\_\_\_\_ дейін қолданыста болады, ал орындалмаған міндеттемелер бөлігінде олар толық орындалғанға дейін әрекет етеді.

 2. Осы Шартты аталмыш Шарттың 6-бабында көзделген жағдайларда және тәртіпте Қаржы агенті бір жақты соттан тыс тәртіпте бұза алады.

**10. Жауапкершілік**

1. Тараптар осы Шарт бойынша Шарттан туындайтын міндеттемелерді орындамағаны және/немесе тиісінше орындамағаны үшін осы Шартқа және Қазақстан Республикасының заңнамасына сәйкес жауапкершілікті көтереді.

**11. Форс-мажор**

1. Егер міндеттемелерді орындай алмау мүмкіндігі форс-мажорлық жағдай салдарынан болса, Тараптар осы Шарт бойынша өз міндеттемелерін орындамағаны не тиісті түрде орындамағаны үшін жауапкершіліктен босатылады.

2. Форс-мажорлық жағдайлар туындағанда, осы Шарт бойынша өз міндеттемелерін орындау мүмкін болмаған Тарап екінші Тарапты осындай жағдайлар туындаған сәттен бастап 10 (он) жұмыс күні ішінде хабардар етуі тиіс. Бұл ретте, форс-мажорлық жағдайлар сипаты, әрекет ету кезеңі, басталу фактісі уәкілетті мемлекеттік органдардың тиісті құжаттарымен расталуы тиіс.

3. Уақтылы хабарланбаған жағдайда, Тарап өзінің хабарламауынан немесе уақтылы хабарламауынан басқа Тарапқа келтірілген залалды өтеуге міндетті.

4. Форс-мажор жағдайларының туындауы осы Шарттың орындалу мерзімін олардың әрекет ету кезеңіне ұзаруына алып келеді.

5. Егер мұндай жағдайлар үш айдан астам уақыт бойына жалғасатын болса, онда Тараптардың әрқайсысы Шарт бойынша өздерінің міндеттемелерін одан әрі орындаудан бас тартуға құқылы.

**12. Дауларды шешу**

1. Осы Шартты орындауға байланысты қандай да бір дау туындаған жағдайда, кез келген Тарап барлық дауларды келіссөз жүргізу арқылы реттеуге күш салады.

2. Егер туындаған дауды келіссөз жүргізу жолымен шешу мүмкін болмаған жағдайда, осы дау және оған қатысты өзге де мәселелер Қазақстан Республикасының заңнамасына сәйкес шешіледі және реттеледі.

**13. Хат-хабар алмасу**

1. Осы Шартқа сәйкес ерекше тәртіппен қарауды талап ететін хат-хабардан басқа, Тараптар осы Шарт шеңберінде бір-біріне жіберетін кез келген хат–хабар жазбаша нысанда ұсынылады және табыс етілгені туралы белгісі бар хат-хабарларды Тараптар оны алған сәттен бастап 10 (он) күнтізбелік күн ішінде қарайтын болады.

2. Хат-хабар егер ол тиісті түрде ресімделген (хат-хабар бланкіде ұсынылған немесе мөрмен бекітілген, басшы қол қойған және тіркеу нөмірі, күні қойылған болса, тиісінше ресімделген болып саналады), қатысушы Тараптың мекенжайы бойынша қолма-қол табыс етілген, почта арқылы (хабарламасы бар тапсырыс хатпен) немесе курьерлік байланыспен жеткізілген болса, тиісті түрде ұсынылған немесе жолданған болып есептеледі.

3. Осы Шарттың қолданылуы барысында Тараптардың жауапты тұлғалары ақпараттық сипаттағы хат-хабарды факсимилдік байланыс және/немесе электрондық почта арқылы басқа Тарапқа жөнелтуді жүзеге асыра алады.

4. Бұл ретте жөнелтуші Тарап хат-хабардың басқа Тарапқа жөнелтілгенін растауға міндетті. Растау факспен жөнелтілген кезде бүкіл хат-хабардың мәтінін, қабылдаушы тараптың қабылдап алғаны туралы белгісімен қоса берген кезде немесе жөнелтудің сәтті аяқталғаны туралы факсимилдік аппараттың үзінді көшірмесі болғанда, тиісінше жүзеге асырылды деп есептелінеді.

**14. Құпиялылық**

1. Осы арқылы Тараптар осы Шарттың талаптарына қатысты ақпарат, банктік құпия, сондай-ақ, қаржылық, коммерциялық және өзге де осы Шартты жасау мен орындау барысында алынған ақпарат құпиялы болып табылатынына және осы Шарт пен Қазақстан Республикасының қолданыстағы заңнамасында тікелей көзделген жағдайларды қоспағанда, үшінші тұлғаларға жария етуге жатпайтыны жөнінде келіседі.

2. Тараптың құпия ақпаратты үшінші тұлғаларға беруі, жариялауы немесе оны өзгеше жария етуі осы Шартта және Қазақстан Республикасының қолданыстағы заңнамасында тікелей қарастырылған жағдайларда мүмкін болады.

3. Тараптар, осы Шарттың және оның талаптарының құпиялығын сақтау үшін қажетті, оның ішінде құқықтық сипаттағы барлық шараларды қолданады. Тараптардың лауазымды тұлғалары мен қызметкерлеріне осы Шартты іске асыру барысында алған мәліметтерді үшінші тұлғаларға жария етуге немесе беруге тыйым салынады.

4. Кез келген Тарап Шарт талаптарын бұзып, құпия ақпаратты жария еткен немесе таратқан жағдайда, кінәлі Тарап, осындай ақпаратты жария ету салдарынан басқа Тараптың болуы мүмкін зиянын өтей отырып, Қазақстан Республикасының заңнамасында қарастырылған жауапкершілікті көтеретін болады.

5. Кәсіпкер осы Шартқа қол қойып, Қаржы агентіне Кәсіпкер туралы мәліметтерді бұқаралық ақпарат құралдарында орналастыруға, сондай-ақ Кәсіпкер туралы осы Шарт аясында алынған кез келген (оның ішінде банктік құпия) мәліметті Кәсіпкердің алдын ала жазбаша келісімісіз үшінші тұлғаларға жария етуге келісімін береді.

**15. Мәлімдемелер, кепілдіктер және келісімдер**

1. Кәсіпкер Қаржы агентіне мыналарды:

1) Кәсіпкер осы Шартта көрсетілген растаулар мен кепілдіктердің анықтығын және шындыққа толығымен сәйкестігін растайтынын;

2) Қаржы агенті көрсетілген растаулар мен кепілдіктердің шындығын тексеруге міндетті еместігін мәлімдейді және кепілдік береді.

 2. Кәсіпкер:

1) Кәсіпкерге өз бизнесіне, оның қаржылық жағдайына, активтері мен өз міндеттемелері бойынша жауап беру қабілетіне теріс әсер етуі мүмкін болатын қандай да бір жағдайлардан бейхабар екенін мәлімдейді және кепілдік береді;

2) сонымен қатар, Кәсіпкер өзінің жарғылық құзыретінің осы Шартқа қол қоятын адамға осы Шартты жасасуға мүмкіндік беретінін растайды.

 3. Кәсіпкер осы Шартты жасасу кезінде осы Шарттың бұзылуына, оны жарамсыз деп тануға себеп болатын ешбір негіздің жоқ екенін растайды.

 4. Кәсіпкер өзінің Қаржы агентіне берген (ұсынған) немесе ұсынатын барлық ақпараты, сондай-ақ бар құжаттаманың анықтығын және шындыққа сай екенін мәлімдейді және соған кепілдік береді. Қаржы агенті берілген немесе берілетін құжаттаманың анықтығы мен шындыққа сәйкестігін тексеруге міндетті емес. Кәсіпкер жалған, толық емес және /немесе шындыққа сәйкес келмейтін мәліметтер бергені үшін Қазақстан Республикасының заңнамасымен қарастырылған жауапкершілікте болатының туралы ескертілген.

 5. Кәсіпкер осы Шартта қамтылған барлық талаптар, оның жасайтын іс-әрекеттерінің құқықтық мәні өзіне айқын және түсінікті екенін мәлімдейді.

**16. Қорытынды ережлер**

1. Кәсіпкер осы Шартқа қол қоя отырып Қаржы агентіне:

1) Қаржы агентінің осы Шарт аясында Субсидиялау жүзеге асырылып жатқан кредит бойынша алынған ақпаратты және құжаттарды, оның ішінде банктік және коммерциялық құпияны қызығушылық танытқан үшінші тұлғаларға ұсынуына;

2) Қаржы агентінің бұқаралық ақпарат құралдарында Кәсіпкердің атауын, жоба іске асырылып жатқан өңірдің, саланың атауын, Кәсіпкер Жобасының атауы мен сипаттамасын жариялауға келісімін береді.

2. Осы Шарттың ережелері өзгертілуі және /немесе толықтырылуы мүмкін. Тараптар үшін, Шартта көзделген жағдайларды қоспағанда, тек Тараптардың келісімі бойынша жазбаша үлгіде жасалған және Тараптардың уәкілетті өкілдері қол қойған өзгерістер мен толықтырулар ғана жарамды және орындауға міндетті болып танылады.

 3. Осы Шарт Тараптардың әрқайсысы үшін екі данада мемлекеттік және орыс тілдерінде бір-бір данадан, мемлекеттік және орыс тілдерінде бірдей заңды күші бар 6 (алты) данада әзірленген. Шарттың мемлекеттік және орыс тілдеріндегі мәтіндері арасында қарама-қайшылықтар туындаған жағдайда, Тараптар Шарттың орыс тіліндегі нұсқасын басшылыққа алады.

 4. Осы Шартта қарастырылмаған барлық өзге жағдайларда Тараптар Қазақстан Республикасының қолданыстағы заңнамасын басшылыққа алады.

**17. Тараптардың заңды мекенжайлары, банктік**

**деректемелері мен қолдары**

|  |  |  |
| --- | --- | --- |
| Қаржы агенті | Лизингтік компания/Банк/Даму банкі | Кәсіпкер |
|   |   |   |
|   |   |   |
|   |   |   |

\_\_\_\_\_\_\_ жылғы №\_\_\_\_\_\_\_\_\_\_\_\_\_\_\_

Субсидиялау шартына

№1 қосымша

|  |  |  |  |  |  |
| --- | --- | --- | --- | --- | --- |
| Негізгі борышты өтеу мерзімі | Негізгі борыш қалдығының сомасы | Негізгі борышты өтеу сомасы | Қаржы агенті төлейтін сыйақы сомасы | Кәсіпкер төлейтін сыйақы сомасы | Есептелген сыйақының жалпы сомасы |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |
| --- | --- | --- |
| Қаржы агенті | Лизингтік компания/Банк/Даму банкі | Кәсіпкер |
| \_\_\_\_\_\_\_\_\_\_\_\_\_\_\_\_МО | \_\_\_\_\_\_\_\_\_\_\_\_\_\_\_\_ МО | \_\_\_\_\_\_\_\_\_\_\_\_\_\_\_\_ МО |